بلدة “كاستيل ديفيلس” فإقليم برشلونة عرفات أول أمس السبت هجوم خايب من طرف 25 صبليوني ملثمين، على مركز لإيواء القاصرين لي فيه 35 قاصر أغلبهم مغاربة. البوليس حسب صحيفة “ال باييس”، قالوا أن هاد لبراهش القاصرين دخلوا فمناوشات مع مموعة من الشباب الاسبان فوسط البلدة يوم السبت، ومن بعد ملي رجعوا للمركز لحق بيهم 25 شاب ملثم، وهجمو على المأوى وبداو كيضربو بلحجر. المؤطرين ديال المركز لقاو راسهم أمام شتا ديال لحجر كطيح عليهم، وكاين مؤطر تقاس بشكل خايب فيما جوج اخرين تجرحو. الصحيفة قالت أن الهجوم تكرر مرة أخرى، وهادشي لي خلا البوليس يهز القاصرين ويديهوم لمركز ايواء القاصرين فإقليم تاراغونا. 
25 اسباني ملثمين هجمو على مركز القاصرين فكتالونيا والبوليس هربو 35 قاصر مغربي